
Test és identitás a (poszt)modern társadalomban

Előadásunkban a test és az identitás problematikáját szeretnénk megvizsgálni, főleg a modernitás, majd a posztmodernitás időszakára tekintettel.
A test és lélek/szubjektum/identitás kapcsolatainak különböző modelljeit mutatjuk be a legkorábbi koroktól napjainkig. Megvizsgálva azt a folyamatot, mely során a hétköznapi, természetes megközelítés átalakult egy mesterséges, indusztriális normaképpé.
Pályamunkánkban nagy részben a posztmodern gondolkodók elméletei kapnak figyelmet. A fogyasztói társadalom kialakulása/kialakítása, a test fölötti hatalom megszerzése – azonosságtudatától való megfosztása, valamint a technológiai fejlődésének nyomán újfajta értelmezési szempontok jönnek létre, kitágítva és megváltoztatva a testről alkotott eddigi elképzeléseket. A 20. században a témával kapcsolatos diskurzusok tömkelege indikálja a test definiálására való törekvést, s paradox módon mégsem egy egységes kép kristályosodik ki előttünk, hanem egy egyre apróbb részekre fragmentált emberkép.
Ezért igyekszünk több megközelítésből rámutatni, kialakítani egy – remélhetőleg – jól körüljárt test-értelmezést. Foglalkozunk a testek gyártásának kérdésével, valamint a test fölötti uralom megszerzésével.
Pályamunkánk folyamán a tudományos értekezések mellett a téma filmes adaptációinak bemutatásával is szolgálunk.
Célunk továbbá a 21. századi emberek ösztönzése saját testükkel való kapcsolatuk újraértelmezésére.



